CELEX: 62005CA0299
Language: sl
Date: 2007-10-18 00:00:00
Title: Zadeva C-299/05: Sodba Sodišča (drugi senat) z dne 18. oktobra 2007 – Komisija Evropskih skupnosti proti Evropskemu parlamentu, Svetu Evropske unije (Ničnostna tožba – Socialna varnost – Uredba (EGS) št. 1408/71 – Člena 4(2a) in 10a – Priloga IIa – Uredba (ES) št. 647/2005 – Posebne dajatve, za katere se ne plačujejo prispevki)

8.3.2008   
            
            
               SL
            
            
               Uradni list Evropske unije
            
            
               C 64/4
            
         Sodba Sodišča (drugi senat) z dne 18. oktobra 2007 – Komisija Evropskih skupnosti proti Evropskemu parlamentu, Svetu Evropske unije
   (Zadeva C-299/05) (1)
   
   (Ničnostna tožba - Socialna varnost - Uredba (EGS) št. 1408/71 - Člena 4(2a) in 10a - Priloga IIa - Uredba (ES) št. 647/2005 - Posebne dajatve, za katere se ne plačujejo prispevki)
   (2008/C 64/04)
   Jezik postopka: francoščina
   Stranke
   
      Tožeča stranka: Komisija Evropskih skupnosti (zastopniki: M.-J. Jonczy, D. Martin in V. Kreuschitz, zastopnika)
   
      Toženi stranki: Evropski parlament (zastopnika: G. Ricci et A. Troupiotis, zastopnika), Svet Evropske unije (zastopniki: M. Veiga, J. Leppo in G. Curmi, zastopniki)
   
      Intervenienti v podporo tožene stranke : Republika Finska (zastopniki: T. Pynnä, J. Heliskoski in E. Bygglin, zastopniki), Kraljevina Švedska (zastopnika: A. Kruse in R. Sobocki, zastopnika), Združeno kraljestvo Velika Britanija in Severna Irska (zastopnika: E. O'Neill in M. C. Vajda, zastopnika)
   Predmet
   Razglasitev ničnosti določb točke 2 Priloge I k Uredbi Evropskega parlamenta in Sveta (ES) št. 647/2005 z dne 13. aprila 2005 o spremembi uredb Sveta (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, in Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 iz oddelkov pod naslovi „FINSKA“ (b), „ŠVEDSKA“ (c) in „ZDRUŽENO KRALJESTVO“ od (d) do (f) (UL L 117, str. 1) – Posebne denarne dajatve, za katere se ne plačujejo prispevki.
   Izrek
   
               1)
            
            
               Določbe točke 2 Priloge I k Uredbi Evropskega parlamenta in Sveta (ES) št. 647/2005 z dne 13. aprila 2005 o spremembi uredb Sveta (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, in Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 v oddelkih pod naslovi „Finska“ (b), „Švedska“ (c) in „Združeno Kraljestvo“ od (d) do (f), se razveljavijo.
            
         
               2)
            
            
               Učinki vpisa preživninskega dodatka za invalide v oddelku pod naslovom „Združeno kraljestvo“ (d) Priloge IIa k Uredbi Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, v različici, spremenjeni in posodobljeni z Uredbo Sveta (ES) št. 118/97 z dne 2. decembra 1996, kot je bila spremenjena z Uredbo št. 647/2005, se ohranijo le glede dela za „mobilnost“ tega dodatka, da se bodo lahko v razumnem roku sprejeli ustrezni ukrepi za vpis tega dela v navedeno prilogo.
            
         
               3)
            
            
               Evropski parlament in Svet Evropske unija nosita svoje stroške in v enakem delu stroške Komisije Evropskih skupnosti.
            
         
               4)
            
            
               Republika Finska, Kraljevina Švedska in Združeno kraljestvo Velike Britanije in Severne Irske nosijo svoje stroške.
            
         
      (1)  UL C 243, 1.10.2005.